Lènta

Lènta panèka kalompo' kèbân ḍâlem bhâlâ cacèng buko (Annelida) sè anḍi' bâḍân sè rata bân organ sè èsèp ḍârâ è konco'na cètak bân bunto'na. Ra-kèra tello' per empa' ḍâri spesies Lènta panèka parasit sè ngakan ḍârâ inangna, mun sè laènna panèka predator. Sacara taksonomi, kèbân panèka èkelompoaghi ḍâlem subkelas Hirudinea. kèbân panèka èkabhâlâ  sarèng Oligocheata (akadhih cacèng tana) sè jhughân anḍi' bâḍân sè puwa, berotot, abuko, bisa èpènḍâ' bân èpalanjhâng, anḍi' klitelum, bân hermafrodit. Lènta Jârèya bhidhâ èbhândhingaghi ḍâri bhâlâna polana ḍuwâ' sè èsèp, bân polana ta' salpa' antara sello' bâḍân lowar bân buko bâḍân ḍâlem. Bâḍânna abuko bân relatif koko. bhidhâ kalabân annelid laènna sè anḍi' selom (rongga bâḍân) sè rajhâ, selom lènta ampon èmodifikasi dâddhi li ghiliân kènè'.

kabânnya’an lènta oḍi' è ḍâlem aèng tabâr, sementara bâgiyân sè kènni' oḍi' è dhârât otabâ  è ḍâlem aèng tasè'. Spesies sè palèng umum è kènal panèka lènta medis (Hirudo medicinalis) sè anḍi' sèpat hematofagus (ngakan ḍârâ ). Spesies panèka nempelaghi ghâlimpo'na ka bâḍân inang. Saterossa makalowar senyabâ peptida sè anyama hirudin kaangguy nyâgghâ ḍârâ bungkol sagilokna ngisap. Spesies arèya anḍi' langghem kaangguy jublus kolè'na inang, sedangkan sebagiyân spesies sè laèn anḍi' probosis (akadhi belalai) sè bisa dijulurkan bân nyhujjhu kolè' akadhi tombâ'. Sebâgiyân kènni' spesies lènta ta' ngisap ḍârâ tapè mamangsa kèbân avertebrata kènni'.

lènta berkembang biak kalabân atellor bân nganḍhu' telorra è ḍâlem sarong khusus; lènta aèng tabâr biasana nganḍhu' telorra è bhârâng bâbâna ngonyol. sala sèttonga kelompo' lènta aèng tabâr, Gloshipponiidae, mengerami telorra. Lènta dhârât segghut nyabâ' sarong telorra è kennengngan tersembunyi è bâbâna kaju ḍâlem lat ellat, otabâ tana sè lembap. betara 700 spesies lènta ètemmonè; sebâgiyân bânya' lènta oḍi' è ḍâlem aèng tabâr, lèbbina betara 100 oḍi' è dhârât.

Sampè' abad ka -19, lènta umuma ègunaaghin ngèsèp ḍârâ pasien. ḍâlem èlmu perthâmbâân è macemma bhudhâjâ kabit zâman kona, èyangghep bisa mabârâs penyaket tartanto ḍâlem bidang kebhlânthèk modern, lènta ègunaaghin  kaanghuy ngobhâti bhân sabbhân sakè' èngsèl akadih epikondilitis bân osteoartritis, varikosa, bân kaangghuy pabârâs saamponna abheḍḍha mikro. Hirudin, sè èhasèlaghin lintah, èghunaaghi mènangka antikoagulan kaangghuy ngobhâti gangguân lèket ḍârâ tertento.

 Sombher